Φακούντο Φερέιρα

Ο Φακούντο Φερέιρα (Facundo Ferreyra, 14 Μαρτίου 1991), είναι Αργεντινός επαγγελματίας ποδοσφαιριστής, ο οποίος αγωνίζεται ως επιθετικός για την Εσπανιόλ, δανεικός από τη Μπενφίκα. Του έχουν δώσει το ψευδώνυμο «Chucky».

Σταδιοδρομία σε συλλόγους

Μπάνφιλντ 
Ο Φερέιρα αναδείχθηκε μέσω των ακαδημιών της Μπάνφιλντ και προήχθη στην πρώτη ομάδα τη σεζόν 2008-09. Έκανε έξι εμφανίσεις σε αυτή τη σεζόν, τρεις ως αλλαγή, σημειώνοντας ένα γκολ. Στις 6 Δεκεμβρίου 2008, σημείωσε το παρθενικό του γκολ σε μία ισοπαλία 2-2 εναντίον της Αρχεντίνος Τζούνιορς. 

Τη σεζόν 2010-11, σημείωσε 6 γκολ σε 19 αγώνες, συμπεριλαμβανομένου ενός εναντίον της Μπόκα Τζούνιορς που εξασφάλισε την ισοπαλία με 1-1 στις 4 Ιουνίου 2011. Ήταν μέσα στους 15 κορυφαίους σκόρερ της σεζόν. Στις 3 Ιανουαρίου 2011, υπέγραψε νέο τριετές συμβόλαιο με το σύλλογο.

Βέλες Σάρσφιλντ 
Μετά τον υποβιβασμό της Μπάνφιλντ στο τέλος της σεζόν 2011-2012 της Πριμέρα Ντιβισιόν Αργεντινής, ο Φερέιρα μετακινήθηκε στη Βέλες Σάρσφιλντ. Κατά τη διάρκεια της πρώτης σεζόν του στην ομάδα, ο Φερέιρα ήταν ο κορυφαίος σκόρερ της, σημειώνοντας 13 γκολ σε 15 αγώνες. Ήταν επίσης ο κορυφαίος σκόρερ του Πρωταθλήματος, μαζί με τον Ιγνάσιο Σκόκο. Επίσης, ήταν βασικός στον τελικό του Copa Campeonato 2012-13, όπου η Βέλες νίκησε τη Νιούελς Ολντ Μπόις.

Σαχτάρ Ντονέτσκ 
Στις 9 Ιουλίου 2013, υπέγραψε πενταετές συμβόλαιο με τη Σαχτάρ Ντονέτσκ σε μία μεταγραφή 9 εκατομμυρίων δολαρίων. Αγωνίστηκε σπάνια για την ομάδα κατά την πρώτη του σεζόν στην Ουκρανία, αλλά κατάφερε να σημειώσει 6 γκολ σε 5 αγώνες, καθώς η Σαχτάρ κέρδισε τον ένατο τίτλο του πρωταθλήματος. 

Λόγω των προσωπικών ανησυχιών για την ασφάλεια του, εξ αιτίας του πολέμου στο Ντονμπάς και της πρόσφατης συντριβής της πτήσης ΜΗ17, ο Φερέιρα μαζί με άλλους πέντε ξένους συμπαίκτες του, αρνήθηκε να επιστρέψει στην Ουκρανία μετά από ένα φιλικό αγώνα εναντίον της Λυών, στις 20 Ιουλίου 2014.  Με τη μετεγκατάσταση της προπονητικής βάσης της Σαχτάρ στο Κίεβο και των εγχώριων αγώνων που θα διεξάγονταν στο Λβιβ για τη σεζόν 2014-15 και μετά από συνομιλίες με τον CEO Σέργκεϊ Πάλκιν, ο Φερέιρα και οι συμπαίκτες του επέστρεψαν στο σύλλογο στα τέλη του Ιουλίου.

Δανεισμός στη Νιούκασλ 
Στις 3 Αυγούστου 2014, η Νιούκασλ υπέγραψε τον Φερέιρα με μονοετές δανεισμό. Η συμφωνία περιελάμβανε δικαίωμα αγοράς του έναντι 6 εκατομμυρίων £ στο τέλος της σεζόν. Ωστόσο, ο Φερέιρα δυσκολεύτηκε με τις φυσικές απαιτήσεις του αγγλικού ποδοσφαίρου, δηλώνοντας σε συνέντευξή του στο Newcastle Evening Chronicle: «Όταν ήρθα εδώ [Νιούκασλ], δυσκολεύτηκα να προσαρμοστώ... είναι ένα πολύ φυσικοσωματικό πρωτάθλημα». Στις 29 Μαΐου 2015, ανακοινώθηκε ότι η Νιούκασλ δεν ενεργοποιούσε το δικαίωμα αγοράς του και ο Φερέιρα θα επέστρεφε στην Σαχτάρ Ντονέτσκ, χωρίς να έχει παίξει ούτε ένα αγωνιστικό λεπτό με την πρώτη ομάδα της Νιούκασλ.

Επιστροφή στη Σαχτάρ 
Σκόραρε το πρώτο γκολ του στο Κύπελλο Ουκρανίας 2018, καθώς η Σαχτάρ νίκησε τη Ντιναμό Κιέβου με 2-0.

Μπενφίκα 
Στις 6 Ιουνίου 2018, υπέγραψε τετραετές συμβόλαιο με τη Μπενφίκα. Την 31η Ιανουαρίου, μετά από σπάνια χρησιμοποίηση του, μετακινήθηκε στη ισπανική Εσπανιόλ, με δανεισμό μέχρι τον Ιούνιο του 2020.

Διεθνής σταδιοδρομία 
Είναι πρώην διεθνής με την Εθνική Αργεντινής U20. Ήταν ο δεύτερος κορυφαίος σκόρερ στο Πρωτάθλημα Νέων Νότιας Αμερικής του 2011 με 4 γκολ, βοηθώντας την Αργεντινή να κατακτήσει την τρίτη θέση.  Έπαιξε επίσης με την ομάδα στο Παγκόσμιο Κύπελλο U20 του 2011.

Στατιστικά σταδιοδρομίας

Συλλογικά 

 Μέχρι τις 17 Φεβρουαρίου 2019.

Διακρίσεις

Συλλογικές 
Βέλες Σάρσφιλντ 

 Πριμέρα Ντιβισιόν Αργεντινής: 2012 Inicial, 2012-13 Superfinal 

Σαχτάρ Ντονέτσκ 

 Πρωτάθλημα Ουκρανίας: 2013-14, 2016-17, 2017-18  
 Σούπερ Καπ Ουκρανίας: 2014, 2015, 2017 
 Κύπελλο Ουκρανίας: 2015-16, 2016-17, 2017-18 

Μπενφίκα 

 Πριμέιρα Λίγα: 2018-19

Διεθνής 
Αργεντινή U20: Πρωτάθλημα Νέων Νότιας Αμερικής: 2011 - χάλκινο μετάλλιο

Ατομικές 

 Κορυφαίος σκόρερ Πριμέρα Ντιβισιόν Αργεντινής: 2012 Inicial  
 Κορυφαίος σκόρερ Πρωταθλήματος Ουκρανίας: 2017-18

Παραπομπές

Εξωτερικοί σύνδεσμοι 
   
   
 Προφίλ στο Transfermarkt.com 

Αργεντινοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Αργεντινής Κ20
Ποδοσφαιριστές Μπάνφιλντ
Ποδοσφαιριστές Πριμέρα Ντιβιζιόν Αργεντινής
Ποδοσφαιριστές Βέλες Σάρσφιλντ
Ποδοσφαιριστές ΦΚ Σαχτάρ Ντονέτσκ
Ποδοσφαιριστές Πρέμιερ Λιγκ Ουκρανίας
Αργεντινοί ποδοσφαιριστές στο εξωτερικό
Ποδοσφαιριστές Νιούκασλ Γιουνάιτεντ
Ποδοσφαιριστές Μπενφίκα
Ποδοσφαιριστές Πριμέιρα Λίγκα
Ποδοσφαιριστές ΡΚΝ Εσπανιόλ
Ποδοσφαιριστές Πριμέρα Ντιβιζιόν